รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลจัดประชุมชี้แจงหลักเกณฑ์ เงื่อนไขและคัดเลือกตัวแทนจำหน่ายโครงการ “สลาก 80” ในเขตพื้นที่ภาคกลางและ กทม. พร้อมเริ่มจำหน่าย งวด 2 พ.ค.2565
วันพฤหัสบดีที่ 3 มีนาคม 2565
สํานักงานสลากกินแบ่งรัฐบาลจัดประชุมชี้แจงหลักเกณฑ์ เงื่อนไขและคัดเลือกตัวแทนจําหน่ายโครงการ “สลาก 80” ในเขตพื้นที่ภาคกลางและ กทม. พร้อมเริ่มจําหน่าย งวด 2 พ.ค.2565
สํานักงานสลากกินแบ่งรัฐบาลจัดประชุมชี้แจงหลักเกณฑ์และเงื่อนไขการเป็นตัวแทนจําหน่ายโครงการ “สลาก 80” และทําการคัดเลือกแบบการจัดเรียงลําดับแบบสุ่ม (Random Sort) โดยเริ่มจากผู้สมัครเข้าร่วมโครงการในพื้นที่ส่วนกลาง
วันนี้ (3 มีนาคม 2565) เวลา 08.30 น. ที่ห้องอเนกประสงค์ ชั้น 3 อาคารออกรางวัล สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เป็นประธานในการจัดประชุมชี้แจงหลักเกณฑ์และเงื่อนไขการเป็นตัวแทนจําหน่ายโครงการ “สลาก 80” และทําการคัดเลือกแบบการจัดเรียงลําดับแบบสุ่ม (Random Sort) โดยเริ่มจากผู้สมัครเข้าร่วมโครงการในพื้นที่ส่วนกลาง และจะลงพื้นที่ไปจัดอบรมและทําการคัดเลือกในภูมิภาคต่างๆ ตามลําดับ ซึ่งจะประกาศให้ทราบต่อไป
ผู้อํานวยการสํานักงานสลากกินแบ่งรัฐบาล กล่าวว่า จากการที่สํานักงานสลากฯ ได้เปิดโครงการ “สลาก 80” ในระยะที่ 1 จํานวน 78 จุด ได้รับการตอบรับที่ดี คณะกรรมการสลากกินแบ่งรัฐบาล จึงได้มีการขยายผลโดยเปิดรับสมัครตัวแทนจําหน่ายเข้าร่วมโครงการระยะที่ 2 ในปี 2565 มีตัวแทนจําหน่ายสลากทั่วประเทศ สมัครเข้าร่วมโครงการฯ ทั้งสิ้น 4,790 ราย โดยเบื้องต้น สํานักงานสลากฯ ได้ตรวจสอบหลักเกณฑ์และคุณสมบัติของผู้สมัครแล้ว ผลปรากฏว่ามีผู้ผ่านเกณฑ์ จํานวน 3,768 ราย ไม่ผ่าน จํานวน 1,022 ราย ทั้งนี้ มีเขต/อําเภอ ที่ไม่มีผู้สมัครรวมถึงไม่มีผู้ผ่านเกณฑ์ จํานวน 292 เขต/อําเภอ จาก 67 จังหวัด สําหรับผู้ที่ผ่านเกณฑ์ จะต้องเข้ารับฟังการชี้แจงหลักเกณฑ์และเงื่อนไขการเป็นตัวแทนจําหน่ายโครงการ
สําหรับในพื้นที่ส่วนกลาง ได้แก่ กรุงเทพ ปริมณฑล และจังหวัดต่างๆ ในภาคกลาง จะทําการชี้แจงหลักเกณฑ์และเงื่อนไขการเป็นตัวแทนจําหน่ายโครงการ “สลาก 80” และทําการคัดเลือกแบบการจัดเรียงลําดับแบบสุ่ม (Random Sort) พร้อมอบรมตัวแทนจําหน่ายสลาก ในวันนี้ วันที่ 10 - 11 มีนาคม 2565 ณ ห้องอเนกประสงค์ ชั้น 3 อาคารออกรางวัล สํานักงานสลากกินแบ่งรัฐบาล จังหวัดนนทบุรี ซึ่งทั้ง 3 วันที่จัดอบรมนี้ มีจํานวนผู้เข้าร่วมอบรมที่สํานักงานสลากฯ ส่งหนังสือเชิญไปทั้งสิ้น 1,234 ราย ประกอบด้วย กรุงเทพมหานคร 448 ราย , ปริมณฑล (นนทบุรี สมุทรปราการ นครปฐม ปทุมธานี) 294 ราย และ ภาคกลาง (พระนครศรีอยุธยา อ่างทอง สระบุรี ลพบุรี สิงห์บุรี ชัยนาท กาญจนบุรี ประจวบคีรีขันธ์ สมุทรสงคราม ราชบุรี สมุทรสาคร เพชรบุรี สุพรรณบุรี) 492 ราย โดยทั้ง 3 วัน จะแบ่งการอบรมเป็นรอบ รอบละไม่เกิน 70 ราย เพื่อให้เป็นไปตาม มาตรการป้องกันควบคุมโรคติดเชื้อไวรัสโคโรนา 2019 ของกระทรวงสาธารณสุขอย่างเคร่งครัด ทั้งนี้ เมื่อรับฟังการชี้แจงและเงื่อนไขฯ เรียบร้อยแล้ว หากมีความพร้อมที่จะปฏิบัติตามหลักเกณฑ์และเงื่อนไขที่กําหนด สํานักงานสลากฯ จะนํารายชื่อตัวแทนจําหน่ายสู่การคัดเลือกแบบการจัดเรียงลําดับแบบสุ่ม (Random Sort)
พันโท หนุน ศันสนาคม กล่าวต่อไปอีกว่า ในส่วนกระบวนการคัดเลือกนั้น หากจุดจําหน่ายสลากมีตัวแทนจําหน่ายสลากหลายรายได้แจ้งไว้เป็นสถานที่เดียวกัน เมื่อมีตัวแทนรายหนึ่งเป็นผู้ได้รับการคัดเลือกให้ถือว่าจุดจําหน่ายนั้นได้รับสิทธิตามโครงการแล้ว สําหรับตัวแทนจําหน่ายรายอื่นที่แจ้งจุดจําหน่ายเป็นสถานที่เดียวกันไว้แต่ไม่ได้รับการคัดเลือกจะไม่มีสิทธิขึ้นบัญชีสํารองตามโครงการนี้ และหากรายใดไม่สามารถเข้าร่วมรับฟัง
การชี้แจงด้วยตนเองตามวัน เวลา ดังกล่าว ก็สามารถมอบอํานาจให้ผู้แทนมาแทนได้ หรือจะเข้าร่วมกิจกรรมผ่านช่องทางออนไลน์ Zoom Meeting ตามที่สํานักงานสลากฯ กําหนด แต่ถ้าผู้มีรายชื่อแต่ไม่ร่วมกิจกรรมชี้แจงฯ โดยไม่มีเหตุอันควร หรือไม่ได้มอบอํานาจให้ผู้ใดเข้าร่วมกิจกรรมแทนทางช่องทางที่กําหนด จะถือว่าไม่ประสงค์เข้าร่วมโครงการดังกล่าวและสํานักงานฯ จะไม่นํารายชื่อเข้าสู่กระบวนการคัดเลือก
ผู้อํานวยการสํานักงานสลากกินแบ่งรัฐบาล กล่าวในตอนท้ายว่า โครงการ "สลาก 80" ระยะที่ 2 ที่พร้อมจําหน่ายตั้งแต่งวดวันที่ 2 พฤษภาคม 2565 เป็นอีกมาตรการหนึ่งในหลายๆ มาตรการที่สํานักงานสลากฯ ดําเนินการขึ้นเพื่อให้ประชาชนสามารถซื้อสลากได้ในราคาที่กําหนด และการจําหน่ายผ่านระบบแอปพลิเคชัน “เป๋าตัง” และ “ถุงเงิน” นอกจากจะทําให้ประชาชนซื้อสลากได้ตามราคาที่กําหนดแล้ว ยังเป็นไปตามวิถีชีวิตใหม่ ที่ไร้การสัมผัสธนบัตร สะดวกสบาย และปลอดภัยจากเชื้อโควิด-19 ด้วย